Broj: 02-119-JP-2/20

Datum: 13.05.2020.

Udruženje za borbu protiv korupcije Transparency International u Bosni i Hercegovini objavljuje:

**JAVNI POZIV**

za prijavu posmatrača za monitoring izborne kampanje

**Uvodne napomene**

Transparency International u Bosni i Hercegovini (TI BIH), zajedno sa partnerskim organizacijama, Centri civilnih inicijativa (CCI) i Centrom za razvoj medija i analize (CRMA), implementira projekat “Podrška građanima u borbi protiv korupcije”, koji je finansijski podržan od strane Američke agencije za međunarodni razvoj (USAID). Prva komponenta projekta, između ostalog, obuhvata monitoring zloupotreba javnih sredstava u izbornim kampanjama i praćenje troškova predizborne kampanje.

S tim u vezi, TI BIH želi angažovati **72 terenska posmatrača izborne kampanje** za sljedeće gradove i opštine:

Ugljevik (1); Srebrenica (1); Grude (1) Široki Brijeg (1); Višegrad (1); Sokolac (1) Pale (1); Bileća (1); Istočno Novo Sarajevo i Istočna Ilidža (1); Milići (1) Bratunac (1); Gacko (1); Drvar (1); Stolac (1); Banja Luka (2); Tuzla (2); Zenica (2); Prijedor (1); Novo Sarajevo (1); Doboj (1); Ilidža (1); Bihać (1); Gradiška (1); Živinice (1); Zvornik (1); Cazin (1); Travnik (1); Teslić (1); Lukavac (1); Velika Kladuša (1); Gračanica (1); Prnjavor (1); Srebrenik (1); Stari Grad Sarajevo (1); Centar Sarajevo (1); Novi Grad Sarajevo (1); Gradačac (1); Sanski Most (1); Zavidovići (1); Visoko (1); Kakanj (1); Derventa (1); Laktaši (1); Trebinje (1); Bugojno (1); Modriča (1); Novi Grad (1); Livno (1); Vogošća (1); Bosanska Krupa (1); Kozarska Dubica (1); Vitez i Novi Travnik (1); Konjic(1); Hadžići (1); Ljubuški (1) Čapljina (1); Kotor Varoš (1); Goražde (1); Banovići (1); Ilijaš (1); Tomislavgrad (1); Mrkonjić Grad (1); Orašje i Šamac (1); Foča (1); Ključ (1); Čelinac (1); Brčko (1) i Bijeljina (2).

*\*napomena: broj pored naziva grada ili opštine označava broj izvršilaca za svaku od navedenih opština i gradova.*

**Opis poslova posmatrača:**

Posmatrači će vršiti praćenje lokalnih institucija i obrazaca ponašanja političkih kandidata i zvaničnika prije i tokom izborne kampanje, sa ciljem da uoče i dokumentuju korišćenje javnih sredstava i pozicija na vlasti u svrhu izborne promocije. Posmatrači će rad obavljati na terenu širom BiH i potom dostavljati informacije koordinatorima, u skladu sa prethodnim instrukcijama.

Posmatrači moraju da budu odgovorni, nepristrasni i profesionalni pojedinci, što podrazumijeva dostavljanje egzaktnih i pravovremenih informacija, kao i objektivnost u izvještavanju. U obavljanju zadataka, od posmatrača se očekuje maksimalna posvećenost i koncetracija, kao i izražena želja za davanjem doprinosa u borbi protiv korupcije i zloupotrebe javnih sredstava.

Posmatrači će prikupljanje podataka vršiti u skladu sa posebno izrađenom metodologijom za monitoring izborne kampanje, a ovo podrazumijeva dostavljanje, u unaprijed definisanom formatu i putem obezbijeđenih obrzaca, informacija o:

- javnim dogadjajima institucija i organizacija u lokalnim zajednicama

- aktivnostima nosilaca javnih funkcija/kandidata (nastupi na javnim događajima, posjete, organizovana okupljanja, sastanci)

- aktivnostima lokalnih institucija usmjerenih na obezbjeđenje izborne podrške

- predizbornim aktivnostima i skupovima političkih stranaka

- javnim radovima u lokalnim zajednicama u predizbornom periodu.

Pomenute informacije će posmatrači, osim kroz terenski rad i posjete javnim događajima, prikupljati kroz praćenje lokalnih medija i stranica, te najava aktivnosti na lokalnom nivou.

**Vremenski okvir monitoringa:**

Posmatrači će navedene aktivnosti vršiti u trajanju od tri mjeseca prije izbora. Izbori su zakazani za 4. oktobra 2020., sa mogućnošću odlaganja za novembar.

Prije početka izvođenja aktivnosti, **svi posmatrači će proći dvije obuke** tokom mjeseca juna, u okviru koje će dobiti sve potrebne informacije o načinu vršenja monitoringa, te ciljevima istog. Nakon ove obuke će biti dogovorena dinamika, način izvještavanja, kao i komunikacija u radu.

**Uslovi za prijavu:**

* Lica koja se prijavljaju moraju da budu punoljetna
* Minimalno završena srednja škola u trajanju od 4 godine, uz poželjno više obrazovanje
* Da nisu aktivisti političkih partija, kandidati, niti angažovani u organima za sprovođenje izbora
* Da posjeduju vozačku dozvolu B kategorije i mobilnost u smislu mogućnosti pokrivanja teriterije opštine za koju su zaduženi (prisustva događajima na različitim lokacijama)
* Poznavanje izbornog procesa i načina funkcionisanja političkih subjekata
* Prethodno iskustvo u posmatranju izbora ili drugih aktivnosti sa organizacijama civilnog društva je poželjno, ali ne i obavezno

Svi posmatrači će za svoj rad i angažman dobijati **mjesečnu naknadu i naknadu za prevoz.**

Rok za prijavu posmatrača je **01. jun 2020. godine do 16:00.**

**Način prijave:**

Zainteresovani pojedinci treba da dostave kompletno popunjen **prijavni obrazac (u prilogu javnog poziva) i motivaciono pismo** putem e-mail adrese: **izbori@ti-bih.org****.**

Dodatne informacije možete dobiti putem email adrese: **izbori@ti-bih.org**

Izabrani kandidati biće obaviješteni o izboru, daljim koracima i obavezama najkasnije do 15. juna 2020. godine.

*TI BiH zadržava pravo da, prilikom izbora kandidata, da prednost onim kandidatima čije prethodno iskustvo više odgovara prirodi traženog posla.*

Prilog: Prijavni obrazac